
OU-BA-MPO-2025/290883/ZAT
Zápisnica

z vyhodnotenia výsledkov 1. kola vyhlásenia elektronickej aukcie č. OU-BA-MPO-2025/290883/ZAT, ktoré sa uskutočnilo dňa 23.4.2025 o 10:00 hodine v sídle Okresného úradu Bratislava
_____________________________________________________________________________________
Prítomní: 

Komisia na vyhodnotenie výsledkov vyhlásenia elektronickej aukcie: 

predseda: Ing. Tomáš Pokorný 

členovia: JUDr. Silvia Grešová


   Mgr. Jana Zaťková 

Okresný úrad Bratislava, ako dočasný správca majetku štátu (ďalej len „správca“), po neúspešnom ponukovom konaní na prevod správy nehnuteľného majetku štátu iným správcom, oznámil 1. kolo vyhlásenia elektronickej aukcie za účelom získania okruhu neurčitých záujemcov o ponúkaný majetok. 
Predmetom ponuky bol nehnuteľný majetok štátu vo výlučnom vlastníctve Slovenskej republiky, v dočasnej správe správcu, a to parcela reg. „C“ KN č. 17323/17 nachádzajúca sa v okrese: Bratislava III, obec: Bratislava –Rača, k.ú. Rača, evidovaná na liste vlastníctva č. 962.
Všeobecná hodnota uvedenej nehnuteľnosti v sume 15 400,- € bola v súlade s platným znením § 8a ods. 3 zákona NR SR č. 278/1993 Z. z. o správe majetku štátu (ďalej len „zákon“) zistená znaleckým posudkom č. 238/2024 zo dňa 17.10.2024, ktorý podala Ing. Viera Herdová, Námestie hraničiarov č. 18, Bratislava, znalec zapísaný v zozname znalcov, tlmočníkov a prekladateľov vedenom Ministerstvom spravodlivosti Slovenskej republiky, pre znalecký odbor stavebníctvo, odvetvie odhad hodnoty nehnuteľností, pod evidenčným číslom 914724.

Primeraná cena nehnuteľnosti bola v oznámení 1. kola vyhlásenia elektronickej aukcie stanovená v sume 15 400,- €. Správca od záujemcov požadoval zloženie zábezpeky vo výške 1 540,- € na účet Ministerstva vnútra SR vedený v Štátnej pokladnici, IBAN: SK59 8180 0000 0070 0018 0074, variabilný symbol: 1312908835, ktorú riadne a včas samostatne zložili traja záujemcovia, a to záujemca z okresu Trenčín dňa 25.3.2025, záujemca z Bratislavy dňa 9.4.2025 a druhý záujemca z Bratislavy dňa 10.4.2025. 

Lehota na doručovanie cenových ponúk záujemcov bola stanovená od 14.3.2025 do 10.4.2025. Do sídla správcu boli v zalepenej a riadne označenej obálke doručené tri písomné cenové ponuky, dňa 26.3.2025 od záujemcu z okresu Trenčín s ponukou 15 500,- €, dňa 9.4.2025 od záujemcu z okresu Bratislava cenová ponuka 15 503,- € a dňa 10.4.2025 od záujemcu z okresu Bratislava cenová ponuka 15 410,- €. 

Komisia v určenom zložení, ako poradný orgán prednostu Okresného úradu Bratislava konštatovala, že záujemca z okresu Bratislava, ktorého ponuka bola vo výške 15 503,- € podal najvyššiu cenovú ponuku a táto bude východiskovou cenou elektronickej aukcie. 

Bratislava 23.4.2025
Za správnosť vyhotovenia: Ing. Tomáš Pokorný 

predseda komisie

Bratislava, 23.4.2025
Vyhotovila: Mgr. Jana Zaťková

